Voorlopige sekwestrasie teen OP Rugby toegestaanOP Rugby het Donderdag bevestig dat ŉ voorlopige sekwestrasiebevel deur Regter Eksteen in die Port Elizabethse Hooggeregshof teen hom toegestaan is. Daarvolgens het OP Rugby (Edms) Beperk tot 10 Mei om die huidige finansiële posisie aan te spreek. In ŉ persverklaring wys OP Rugby daarop dat die bevel geen invloed het op die dag-tot-dag werksaamhede van die maatskappy nie. OP Rugby sal dus voortgaan met voorbereiding vir die komende Curriebekerseisoen wat op 8 April begin. Die likwidasieverhoor is ingestel deur 18 spelers van die Suid-Afrikaanse Rugbyspelersvereniging en ŉ verdere 18 wat deur ŉ onafhanklike prokureur ook aansoek om likwidasie gedoen het.